**DĖL ROKIŠKIO RAJONO SAVIVALDYBĖS TARYBOS 2018 M. KOVO 5 D. SPRENDIMO NR. TS-35 „DĖL ROKIŠKIO RAJONO SAVIVALDYBĖS BIUDŽETO 2018 METAMS PATVIRTINIMO“ PATIKSLINIMO**

2018 m. spalio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a :

Patikslinti Rokiškio rajono savivaldybės tarybos 2018 m. kovo 5 d. sprendimą Nr. TS-35:„Dėl Rokiškio rajono savivaldybės biudžeto 2018 metams patvirtinimo“:

1. Padidinti 1 priede patvirtintą savivaldybės biudžeto pajamų dalį 232,6673 tūkst. Eur, iš jų:

1.1. padidinti mokymo lėšų planą 69,6 tūkst. Eur;

1.2. padidinti pajamų už teikiamas paslaugas planą 28,75 tūkst. Eur;

1.3. padidinti kitų dotacijų iš kitų valdymo lygių planą 62,31725 tūkst. Eur;

1.4. padidinti materialiojo ir nematerialiojo turto realizavimo pajamų planą 47,0 tūkst. Eur;

1.5. padidinti kitų neišvardytų pajamų planą 25,0 tūkst. Eur.

2. 1, 2, 7 priedus išdėstyti nauja redakcija.

3. Patikslinti 3, 4, 5 ,6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2018 M. KOVO 5 D. SPRENDIMO NR. TS-35 „DĖL ROKIŠKIO RAJONO SAVIVALDYBĖS BIUDŽETO 2018 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**1.PAJAMOS.**

Iš viso pajamos didinamos 220667,30 eurų (1, 2, 3 priedai).

1. Gauta papildomai mokinio lėšų 69600 eurų (1,2 priedai).

2. Pajamos už teikiamas paslaugas didinamos 28750 eurų. Socialinės paramos centras, L.-d. ,,Nykštukas“, Juodupės l.-d., Senamiesčio progimnazijos Kriaunų ikimokyklinio ir pradinio ugdymo skyrius ir choreografijos mokykla už teikiamas paslaugas gavo daugiau lėšų, negu kad planavo metams (3 priedas).

3. Iš valstybės biudžeto gauta papildomai 62317,25 eurai – dotacija vykdomų projektų savivaldybės daliai finansuoti (1 priedas).

4. Pajamų už materialiojo ir nematerialiojo turto realizavimą gauta daugiau nei metinė užduotis. Planas didinamas 47000 eurų (1 priedas).

5. Analogiškai 4 punktui ir kitų pajamų gauta daugiau nei metinis planas, todėl užduotis didinama 25000 eurų (1 priedas).

**2. IŠLAIDOS**

Išlaidų dalyje tikslinami arba išdėstomi nauja redakcija visi priedai, išskyrus 8 priedą.

1. LR Švietimo ir mokslo ministerija skyrė 69,6 tūkst. specialiosios tikslinės dotacijos

mokymo reikmėms finansuoti. Lėšos perskirstytos mokykloms, vadovaujantis naujai patvirtintu Mokymo lėšų paskirstymo, perskirstymo ir naudojimo tvarkos aprašu. Iš savivaldybės perskirstomos dalies skirta lėšų valdymui ir administravimui, švietimo pagalbai mokyklose, pedagoginei-psichologinei tarnybai, mokymui namuose, pedagoginių darbuotojų darbo užmokesčiui dėl didesnių už vidutinį pareiginės algos pastoviosios dalies koeficientų. Lėšos perskirstytos atsižvelgiant į administracijos direktorės sudarytos darbo grupės siūlymus.

3. Pajamos už teikiamas paslaugas išlaidų dalyje nukreipiamos toms įstaigoms, kurios jas uždirbo: Socialinės paramos centrui – 14000 eurų, l.-d. ,,Nykštukas“ – 6150 eurų, Juodupės l.-d. – 3100 eurų, Senamiesčio progimnazijos Kriaunų ikimokyklinio ir pradinio ugdymo skyriui – 1500 eurų ir choreografijos mokyklai – 4000 eurų. ( 4, 5 priedai – SP PR).

4. Dotacija savivaldybės vykdomų projektų nuosavai daliai (62317,25 euro) skiriama 5

programai – rajono infrastruktūros objektų priežiūra, plėtra ir modernizavimas – Statybos ir infrastruktūros skyriui ( 4, 5 priedai – SF).

5. Papildomai gautos pajamos į savivaldybės biudžetą – 60000 eurų – siūloma skirti( 4, 5

priedai – SF).:

- Socialinės paramos ir sveikatos apsaugos paslaugų kokybės gerinimo programai (04) Socialinės paramos ir sveikatos skyriui – 20000 eurų, iš jų: socialinei paramai – 4000 eurų ir asmenų patalpinimui į stacionarias globos įstaigas – 16000 eurų. (4, 5 priedai – SF);

- Kūno kultūros ir sporto centrui Kultūros, sporto, bendruomenės ir vaikų ir jaunimo gyvenimo aktyvinimo programai (03) – 3087 eurus – sporto klubų komandų dalyvio mokesčiui. (4, 5 priedai – SF) ;

- Šveitimo įstaigoms Ugdymo kokybės ir mokymosi aplinkos užtikrinimo programai (02)- 36913 eurų išlaidoms, susijusioms su pedagoginių darbuotojų skaičiaus optimizavimu, apmokėti (savivaldybės dalis). Pagrindinė dalis lėšų išeitinėms pedagogų išmokoms buvo skirta iš valstybės biudžeto, tačiau 30 procentų turi prisidėti pati savivaldybė. Likusi savivaldybės dalis (4887 eurai) išlaidoms, susijusioms su pedagoginių darbuotojų skaičiaus optimizavimu, perskirstyti iš sutaupytų savivaldybės lėšų dalies. Iš viso šiai priemonei iš savivaldybės biudžeto paskirstyta 41,8 tūkst. išlaidoms. ( 4, 5 priedai – SF);

-Ūkio ir viešosios tvarkos skyriui Savivaldybės funkcijų įgyvendinimo ir vykdymo programai ( 01)- 12000 eurų- už savivaldybės turto padarytą žalą privačiam asmeniui atlyginti. Panemunėlio seniūnijoje savivaldybės pastato stogu bėgo vanduo, išpuvo mediena. Pastato bendrosios konstrukcijos yra bendros su privataus asmens pastatu, buvo padaryta žala šio asmens turtui. Savivaldybės pastatas nuo 2004 metų buvo bandomas parduoti, tačiau nesėkmingai. Šiuo metu yra paskaičiuota žala, kurią fizinio asmens pastatui padarė savivaldybės turtas ir kurią savivaldybė privalo atlyginti. Priešingu atveju žala bus išieškoma teisminiu keliu.

**5.** Perskirstomos savivaldybės biudžeto lėšos Ugdymo kokybės ir mokymosi aplinkos užtikrinimo programai (02), skirtos pedagoginių darbuotojų darbo užmokesčiui: dėl mokinių skaičiaus klasėse, mažesnio už vidurkį, Pandėlio gimnazijos Kazliškio ikimokyklinio ir pradinio ugdymo skyriui skirta 1440 eurų, Senamiesčio progimnazijos Kriaunų ikimokyklinio ir pradinio ugdymo skyriui skirta 613 eurų, Panemunėlio mokyklai-daugiafunkciniam centrui skirta 5175 eurų, Jūžintų pagrindinei mokyklai – 8961 euras, Kavoliškio mokyklai-darželiui – 1609 eurai. Valdymui ir organizavimui ikimokyklinio ugdymo įstaigose (skyriuose) skirta: Pandėlio gimnazijos Kazliškio ikimokyklinio ir pradinio ugdymo skyriui – 500 eurų, Senamiesčio progimnazijos Kriaunų ikimokyklinio ir pradinio ugdymo skyriui – 500 eurų, Senamiesčio progimnazijos Laibgalių ikimokyklinio ir pradinio ugdymo skyriui – 500 eurų. Rokiškio pagrindinei mokyklai skirta 3827 eurų pagalbos mokiniui specialistų darbo užmokesčiui ir soc. draudimo įmokoms. Kavoliškio mokyklai-darželiui skirta 700 eurų maitinimui ( 4, 5 priedai – SF).

Neformaliajam vaikų švietimui skirtos Europos sąjungos lėšos (40,130 tūkst. eurų) paskirstytos Neformaliojo vaikų švietimo teikėjams (4, 5 priedai – ES).

Kiti asignavimų valdytojai tikslina savo sąmatas, perkeldami asignavimus tarp programų ar straipsnių.

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams –** bus finansuotos reikalingos ir būtinos išlaidos;

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė